Bušmani valitseja võttis ilvesenaha oma naiselt maha, kuid naine palus, et talle jäetaks alles ilvese kõrvatutid, sest nendeta ei saaks ta enam nii hästi kuulda - kust teadsid bušmanid, et kõrvatutikarvad kuulmises osalevad? Ilvese kõrvatutid kujunevad välja 30-40 päeva vanuses ja arenevad täiesti välja 20ndaks elukuuks. Need on 2-5 cm pikad, kasvavad elu jooksul ja lõpuks muutuvad valgeteks. Valvel olevatel ilvestel (enamasti emastel) on kõrvatutid püsti, isastel ja hajameelsetel loomadel vajuvad need sageli ripakile. Mõned vanad loomad ei suuda oma kuulmist võimendavaid "antenne" enam püsti ajada ja neil on raskusi heliallika täpse asukoha määramisega.